CELEX: 21996D0613(18)
Language: hr
Date: 1995-06-22 00:00:00
Title: Odluka Zajedničkog odbora EGP-a br. 55/95 od 22. lipnja 1995. o izmjeni Priloga XVIII. (Zaštita na radu, radno pravo i jednako postupanje prema muškarcima i ženama) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               24
            
         21996D0613(18)
   
               L 140/52
            
            
               SLUŽBENI LIST EUROPSKE UNIJE
            
            
               22.06.1995.
            
         
      ODLUKA ZAJEDNIČKOG ODBORA EGP-a
   br. 55/95
   od 22. lipnja 1995.
   o izmjeni Priloga XVIII. (Zaštita na radu, radno pravo i jednako postupanje prema muškarcima i ženama) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XVIII. Sporazumu bio izmijenjen Odlukom Zajedničkog odbora EGP-a br. 7/94 (1);
   budući da je, u skladu s člankom 2. stavkom 2. Sporazuma o socijalnoj politici, Vijeće donijelo Direktivu 94/45/EZ od 22. rujna 1994. o osnivanju Europskog radničkog vijeća ili uvođenju postupka koji obuhvaća poduzeća i skupine poduzeća na razini Zajednice u svrhu informiranja i savjetovanja zaposlenika (2), a koji akt se ne primjenjuje na Ujedinjenu Kraljevinu Velike Britanije i Sjeverne Irske u skladu s člankom 2. Protokola 14;
   budući da Direktivu Vijeća 94/45/EZ treba unijeti u Sporazum,
   ODLUČIO JE:
   Članak 1.
   U Prilog XVIII. iza točke 26. (Direktiva Vijeća 92/56/EEZ) dodaje se sljedeća točka:
   
               „27.
            
            
               
                  394 L 0045: Direktiva Vijeća 94/45/EZ od 22. rujna 1994. o osnivanju Europskog radničkog vijeća ili uvođenju postupka koji obuhvaća poduzeća i skupine poduzeća na razini Zajednice u svrhu informiranja i savjetovanja zaposlenika (SL L 254, 30.9.1994., str. 64.) (3).
            
         Članak 2.
   Tekstovi Direktive 94/45/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. listopada 1995., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
   
      Sastavljeno u Bruxellesu 22. lipnja 1995.
      
         
            Za Zajednički odbor EGP-a
         
         
            Predsjednik
         
         P. BENAVIDES
         
      
   
   
      (1)  SL L 160, 28.6.1994., str. 1.
   
      (2)  SL L 254, 30.9.1994., str. 64.
   
      (3)  Ova se Direktiva ne primjenjuje na Ujedinjenu Kraljevinu Velike Britanije i Sjeverne Irske.”